เน็ตแฮ็ก

ภาพในชั้นออราเคิล
เน็ตแฮ็ก (NetHack) เป็นเกมแนว roguelike ที่พัฒนามาจากเกม Hack โดยที่มาของชื่อ NetHack มาจากการร่วมกันพัฒนาของเหล่าโปรแกรมเมอร์ในอินเทอร์เน็ต ไม่ใช่เป็นเกมแนว multiplayer
NetHack เป็นเกมที่เก่าแก่มากที่สุดเกมหนึ่งในวงการเกมคอมพิวเตอร์ และได้ทำการพัฒนามาเรื่อย ๆ จนปัจจุบันถึงเวอร์ชัน 3.6.6 ออกเมื่อวันที่ 8 มีนาคม ค.ศ. 2020 ซึ่งเป็นอาสาสมัครที่มีเวลาว่างและสมัครใจมาร่วมด้วยช่วยกันพัฒนา ชื่อว่า DevTeam
จุดมุ่งหมายภายในเกมของ NetHack คือ ให้ผู้เล่นสร้างตัวละครขึ้นมา 1 ตัว สำรวจดันเจี้ยน (Dungeon) มากกว่า 50 ชั้น เพื่อลงไปเอา Amulet of Yendor เพื่อนำไปถวายพระเจ้าที่ตัวละครของเรานับถือ ถ้าทำสำเร็จ จะได้รับการโปรโมตเป็น demi-god ถือว่าเป็นการจบเกม ซึ่งในดันเจี้ยนแต่ละชั้น จะมีการสุ่ม ไอเทม ,มอนสเตอร์,ห้อง,ออปเจ็กต์ ต่างๆ(การเล่นแต่ละครั้ง จะได้รับการสุ่มที่แตกต่างกันทุกครั้ง)
ผู้ที่เล่น NetHack มานานแล้ว จะนิยมเล่นในโหมดข้อความ(ASCII)อย่างเดียว แต่ก็สามารถที่จะเลือกเล่นในโหมด graphic tiles ได้เหมือนกัน (โดยผู้เล่นสามารถแก้ไข tiles เองได้ด้วย)

**ตัวเกม**
เมื่อเข้าไปเล่นเกมครั้งแรก เราจะต้องสร้างตัวละครขึ้นมา 1 ตัว โดยต้องกำหนดเผ่าพันธุ์ คลาส เพศ และการนับถือพระเจ้า หรือจะให้เกมเลือกการสุ่มให้เราก็ได้ ผู้เล่น NetHack ส่วนใหญ่มักจะเลือกเล่นคลาสยอดนิยม Babarian (คนเถื่อน), Wizard (พ่อมด) และ Valkyrie (นางปีศาจ) แต่บางครั้งอาจจะเลือกเล่นคลาสที่ยากยิ่งขึ้น เช่น Archeologist (นักโบราณคดี), Tourist (นักท่องเที่ยว) หรือ Caveman (มนุษย์ถ้ำ)
เริ่มแรกตัวละครของเราจะมีสัตว์เลี้ยง 1 ตัว ส่วนใหญ่จะเป็นหมาหรือแมว แต่ถ้าเลือกเล่นเป็นอัศวินจะได้เป็นม้า เราจะตั้งชื่อสัตว์เลี้ยงว่าอะไรก็ได้ และต้องคอยดูแลมันเพื่อให้มันเชื่อง หากสัตว์เลี้ยงของเราตายโดยที่เราเจตนาฆ่ามัน (โดยตรงหรือโดยอ้อม) พระเจ้าที่เรานับถือจะโกรธและไม่พอใจ
NetHack เป็นเกมที่ผู้เล่นตายได้ง่ายมาก จึงทำให้สามารถเล่นได้ใหม่อยู่เรื่อย ๆ โดยลักษณะของดันเจี้ยนจะเปลี่ยนไปทุกครั้ง ผู้เล่นใหม่มักจะลงไปในดันเจี้ยนได้ไม่เกินชั้น 10 แล้วตายอยู่เสมอ ในนิวส์กรุ๊ปของ NetHack เรียกการตายในเกมบ่อย ๆ นี้ว่า (YAAD หรือ YASD ย่อมาจาก Yet Another Annoying Death หรือ Yet Another Stupid Death — ตายอยู่ได้ หรือ ตายโง่ ๆ อีกแล้ว)
เมื่อเราเล่นเกมนี้ไปได้สักพัก (หนึ่งเดือนขึ้นไป) จะเริ่มรู้ว่า NetHack มีความซับซ้อนสูงมาก เราแทบจะนำเอาไอเทมชนิดใดไปใช้ร่วมไอเทมอีกชนิดก็ได้ จนกล่าวได้ว่า "DevTeam คิดทุกอย่างไว้แล้ว"

**ตัวอย่างความซับซ้อนภายในเกม**
 หากเรานำเอาขวดโพชั่นอะไรก็ได้ ไปจุ่มในน้ำพุ โพชั่นในขวดนั้นจะกลายเป็นน้ำเปล่า- หากเอาผ้าปิดตามาสวมใส่กับตัวละคร เราจะตาบอดแบบบังคับได้ (คือจะถอดผ้าออกเมื่อไหร่ก็ได้ ยกเว้นผ้าผืนนั้นจะติดคำสาป)- หากเราจ้องเมดูซ่า ในชั้นเมดูซ่าด้วยตาเปล่า เราจะกลายเป็นหินไปทันที- ถ้าเรานำเอากระจกไปส่องให้เมดูซ่า เมดูซ่าจะกลายเป็นหินไปทันที- หากเราถือตัว cockatrice หรือ chickatrice โดยไม่สวมถุงมือ ตัวละครจะกลายเป็นหินไปทันที แต่ถ้าเราสวมถุงมือจะไม่เป็นไร และสามารถเหวี่ยงใส่มอนสเตอร์เพื่อให้กลายเป็นหินได้ และหากเรากินซากศพหรือไข่ของมัน เราก็จะกลายเป็นหินไปทันที (YASD - ตายโง่ ๆ อีกแล้ว)

**สปอยเลอร์**
เกมนี้มีสปอยเลอร์มากกว่าพันหน้า ผู้เล่นโดยส่วนใหญ่มักจะเคยอ่านสปอยเลอร์อย่างน้อย 1 ครั้ง เพราะตัวเกมส์มีระดับความยากมากที่จะเล่นเกมนี้จนจบ โดยไม่อ่านสปอยเลอร์เลยแม้แต่ครั้งเดียว

**กราฟิกภายในเกมส์**
ด้านล่างนี้คือภาพจากเกม NetHack โดยทั่วไป
ไฟล์:Nethackscreen.gif
ไฟล์:NetHack_for_Windows_Screenshot.png|thumb|200px|ภาพหน้าจอของ NetHack ในไมโครซอฟท์วินโดวส์ ซึ่งเล่นในโหมด Graphic Tile แบบ X11
Key- @ - ตัวละครของคุณ- d - สุนัข (สัตว์เลี้ยงของคุณ)- $ - เงินที่มีอยู่ในตัว (ไม่รวมในถุง)- ` - ก้อนหินขนาดใหญ่ หรือ รูปปั้นหิน- < - บันไดทางขึ้น- ? - ม้วนหนังสือ (scroll)- _ - แท่นบวงสรวงพระเจ้า (altar)- + - ประตู (ปิดอยู่)- ( - เครื่องมือ (ตะเกียง, ค้อนสลักหิน, ถุง, หรืออะไรก็ได้ที่อยู่ในหมวดเครื่องมือ)

**มอนสเตอร์ในเกมที่มีเอกลักษณ์เฉพาะตัว**
 The Wizard of Yendor หรือรู้จักกันในอีกนามหนึ่งว่า Rodney (สะกดกลับหลัง) เป็นพ่อมดที่อยู่ในชั้นพิเศษในเลเวล Gehennom- King Croesus ลอร์ดผู้พิทักษ์ Fort Ludios- The Oracle of Delphi ตัวละครนี้นำมาจากกลุ่ม Internet Oracle และเครื่องคอมพิวเตอร์ออราเคิล- Vlad the Impaler ต้นแบบมาจาก แดร็กคิวล่า Vlad ที่สาม และตำนานเรื่องแดร็กคิวล่า- The Gorgon Medusa จากเทพนิยายกรีก- อสูรหลายตัวเช่น Asmodeus, Demogorgon, Baalzebub, Dispater, Orcus บางตัวมาจากเกมแนว Dungeons & Dragons สมัยก่อนและนิทานปรัมปรา- พ่อค้าขายเทียนและตะเกียงชื่อ Izchak ตัวละครนี้มาจากการไว้อาลัยให้ผู้ก่อตั้ง Devteam ท่านหนึ่ง ซึ่งตายในปี ค.ศ. 1994 การฆ่าพ่อค้า Izchak เป็นเรื่องที่ผิดในสังคม NetHack อย่างมาก

**ตัวบ่งบอกวัฒนธรรม**
เนื่องจาก NetHack มีการพัฒนาและมีกลุ่มคนที่ชอบเล่นมาอย่างยาวนาน และเป็นเกมที่นิยมในหมู่แฮคเกอร์สมัยก่อน จึงถือว่าผู้ที่เล่น NetHack อาจจะเป็นคนที่อยู่ในวงการคอมพิวเตอร์มานาน

**เซิร์ฟเวอร์สาธารณะ**
มีเซิร์ฟเวอร์หลายแห่งที่เปิดให้บริการเล่น NetHack ผ่านทางเทลเน็ต (Telnet) เพื่อการแข่งขันหรือสะสมคะแนนเพื่อความสนุก-  alt.org Public NetHack Server, home of the 2 billion point ascension; character  deaths, ascensions, etc. are broadcast on the #nethack channel on Freenode by an IRC bot named Rodney.  -  Ars Technica NetHack Server date=2005-12-26 -  Slackwell.com Public Nethack Server, date=2007-10-08  maintains detailed stats, and the ability to watch other players games in real-time.

**แหล่งข้อมูลอื่น**
 เว็บไซต์อย่างเป็นทางการของ NetHack-  NetHack@wikia-  The NetHack Index (large index of NetHack websites)-  Yet Another NetHack Site-  NetHack.de Sascha's and Raph's NetHack Site-  Annual NetHack Tournament date=2007-04-14 -  Hearse, a utility to share bones files-  A Bibliography of NetHack's Database date=2006-02-07 -  The Annotated NetHack File date=2006-02-07 -  List of nethack spoilers date=2009-10-10 
หมวดหมู่:เกมเล่นตามบทบาท
หมวดหมู่:วิดีโอเกมแฟนตาซี
หมวดหมู่:วิดีโอเกมโรกไลก์
หมวดหมู่:เกมสำหรับอามิกา
หมวดหมู่:เกมสำหรับเอคอร์นอาร์คิมิดีส